02000010801980002 


1 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1 


8 Ιανουάριου 1998 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 37 

Οργάνωση και λειτουργία της Κεντρικής Νομοπαρα¬ 
σκευαστικής Επιτροπής (ΚΕ.Ν.Ε.)*. 

Ο ΠΡΩΘΥΠΟΥΡΓΟΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 5 της απόφασης του Υπουργού Προεδρίας 
Κυβερνήσεως Α' 5257/26.4.1982 «Αναμόρφωση συλλο¬ 
γικών οργάνων γνωμοδοτικής και αποφασιστικής αρμοδιό¬ 
τητας του Υπουργού Προεδρίας της Κυβερνήσεως» (ΦΕΚ 
Β' 211). 

2. Το άρθρο 11 του νόμου 1299/1982 «Οργάνωση Υπη¬ 
ρεσιών Πρωθυπουργού» (ΦΕΚ Α 129). 

3. Το άρθρο 13 παρ. 1 και 4 του Νόμου 1558/1985 «Κυ¬ 
βέρνηση και Κυβερνιτικά όργανα» (ΦΕΚ Α' 137). 

4. Το άρθρο 22 παρ. 3 του νόμου 2362/1995 «Περί δη¬ 
μοσίου λογιστικού, ελέγχου των δαπανών του Κρότους και 
άλλες διατάξεις» (ΦΕΚ Α' 247). 

5. Το Π.Δ. 86/1996 «Γενική Γραμματεία του Υπουργι¬ 
κού Συμβουλίου (ΦΕΚ Α' 70). 

6. Το άρθρο 29 Α του νόμου 1558/1985, όπως προστέ¬ 
θηκε με το άρθρο 27 του νόμου 2081/1992 (ΦΕΚ Α' 154) 
και αντικαταστάθηκε από το άρθρο 1 παρ. 2 α του νόμου 
2469/1997 (ΦΕΚ Α' 38) και το γεγονός ότι από τις διατά¬ 
ξεις της παρούσας απόφασης προκαλείται δαπάνη σε βά¬ 
ρος του Κρατικού Προϋπολογισμού για το έτος 1998 
ύψους δρχ. 50.000.000 εκατομμυρίων περίπου και για 
καθένα από τα επόμενα έτη ύψους δρχ. 50.000.000 εκα- 
τομυρίων περίπου, οι οποίες θα προβλέπονται και θα κα¬ 
λύπτονται από τις πιστώσεις του ΚΑΕ 515. Το παραπάνω 
ποσό έχει ήδη εγκριθεί στον ΚΑΕ 515 (07-150) του Προϋ¬ 
πολογισμού έτους 1998 του Υπουργείου Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 

Συγκρότηση - θητεία 

1. Η Κεντρική Νομοπαρασκευαστική Επιτροπή (ΚΕ.Ν.Ε) 
υπάγεται στη Γ ενική Γ ραμματεία του Υπουργικού Συμβου¬ 
λίου. 

2. Η ΚΕ.Ν.Ε. αποτελείται από δέκα τρία (13) μέλη. Ως 
μέλη της ορίζονται δικαστικοί λειτουργοί. Νομικοί Σύμ¬ 


βουλοι και Πάρεδροι του Νομικού Συμβουλίου του Κρά¬ 
τους, μέλη του Διδακτικού Επιστημονικού Προσωπικού 
των Ανωτάτων Εκπαιδευτικών Ιδρυμάτων, με γνωστικό 
αντικείμενο νομικό μάθημα και δικηγόροι, εν ενεργεία ή 
συνταξιούχοι. 

3. Τα μέλη της ΚΕ.Ν.Ε. ορίζονται με απόφαση του Πρω¬ 
θυπουργού. Με την ίδια ή άλλη απόφαση ορίζεται ως Πρό¬ 
εδρος αυτής ένας εκ των μελών της ανώτατος δικαστικός 
λειτουργός, κατά σειρά αρχαιότητας. 

4. Η θητεία των μελών της ΚΕ.Ν.Ε. είναι διετής. Η προα¬ 
γωγή ή συνταξιοδότηση αυτών κατά τη διάρκεια της θη¬ 
τείας τους, δεν επηρεάζει την ιδιότητά τους ως μελών της 
ΚΕ.Ν.Ε. Αδικαιολόγητη απουσία μέλους από τρεις συνε¬ 
χόμενες συνεδριάσεις, επιφέρει αυτοδικαίως την απώλεια 
της ιδιότητάς του. Η απουσία του μέλους προκύπτει από 
τα πρακτικά συνεδριάσεων και βεβαιώνεται από τον Πρόε¬ 
δρο της ΚΕ.Ν.Ε. 

Η διαπίστωση της απώλειας της ιδιότητας του μέλους 
της ΚΕ.Ν.Ε. γίνεται με απόφαση του Πρωθυπουργού, με 
την οποία ορίζεται και ο αντικαταστάτης του, για τον υπό¬ 
λοιπο χρόνο της θητείας του. 

5. Για την υποβοήθηση του έργου της, με την απόφαση 
της παρ. 3 του παρόντος άρθρου, ορίζεται Γραμματέας 
της ΚΕ.Ν.Ε. με τον αναπληρωτή του από το προσωπικό 
της Γενικής Γραμματείας του Υπουργικού Συμβουλίου. 

Άρθρο 2 
Αρμοδιότητες 
Αρμοδιότητες της ΚΕ.Ν.Ε. είναι: 
α) Η επεξεργασία των σχεδίων νόμων, πράξεων νομοθε¬ 
τικού περιεχομένου και τροπολογιών που παραπέμπονται 
σ' αυτή, από άποψη συστηματική και νομοτεχνική και η 
αρτιότερη διατύπωση του κειμένου τους. 

β) Η διαπίστωση της συνταγματικής νομιμότητας των 
προτεινόμενων ρυθμίσεων καθώς και της συμβατότητάς 
τους με το κοινοτικό και το διεθνές δίκαιο. 

γ) Η επισήμανση ενδεχόμενων επιστώσεων ή προεκτά¬ 
σεων των ρυθμίσεων ιδιαίτερης σημασίας. 

δ) Η υπόδειξη στη Διοίκηση της ανάγκης λήψης νομο¬ 
θετικών μέτρων για την άρση τυχόν συγκρούσεων ή την 
εναρμόνηση της νομοθεσίας προς τη συνταγματική, την 
κοινοτική και τη διεθνή έννομη τάξη, 
ε) Η μελέτη κάθε θέματος, στα πλαίσια των αρμοδιοτή - 

τον της, που παραπέμπεται σ’ αυτή από τον Πρωθυ¬ 
πουργό ή τον Γενικό Γραμματέα του Υπουργικού Συμβου¬ 
λίου. 

Αρθρο 3 
Λειτουργία 

1. Η ΚΕ.Ν.Ε. ουγκαλείται από τον Πρόεδρο και συνε¬ 
δριάζει εγκύρως με την παρουσία επτά ( 7 ) τουλάχιστον 
μελών της. Σε περίπτωση απουσίας του Προέδρου, των 
συνεδριάσεων προεδρεύει το κατά τις κείμενες διατά¬ 
ξεις αρχαιότερο μέλος αυτής. 

2. Μέλος που αδυνατεί να παραστεί σε συνεδρίαση της 
ΚΕ.Ν.Ε. υποχρεούται να ειδοποιήσει εγκαίρως τον Πρόε¬ 
δρο. 

3. Η επεξεργασία των σχεδίων νόμων, πράξεων νομοθε¬ 
τικού περιεχομένου, τροπολογιών ή άλλων θεμάτων από 
την ΚΕ.Ν.Ε. γίνεται μετά από εμπεριστατωμένη εισήγηση 
μέλους αυτής, που ορίζεται κάθε φορά από τον Πρόεδρο. 
Οι παρατηρήσεις της ΚΕ.Ν.Ε. διατυπώνονται σε αναλυ¬ 
τικό πρακτικό, στο οποίο καταχωρούνται και οι τυχόν μειο- 
ψηφίες. 

4.0 Πρόεδρος της ΚΕ.Ν.Ε. μπορεί να συγκροτεί από τα 
μέλη της τριμελείς ή πενταμελείς ομάδες εργασίας για τη 
μελέτη ειδικών θεμάτων και ιδίως την επεξεργασία και σύ¬ 
νταξη ενιαίων νομοτεχνικών κανόνων για την κατάρτιση 
των νομοθετικών κειμένων, την ανάγκη κωδικοποιήσης 
της ισχύουσας νομοθεσίας, την απλούστευση των διαδι¬ 
κασιών καθώς και άλλων θεμάτων που παραπέμπονται σ' 
αυτήν από τον Πρωθυπουργό ή τον Γ ενικό Γ ραμματέα του 
Υπουργικού Συμβουλίου. 

Το πόρισμα της σχετικής μελέτης, αφού εγκριθεί από 
την ΚΕ.Ν.Ε., διαβιβάζεται από τον Πρόεδρό της στον 
Πρωθυπουργό και τον Γενικό Γραμματέα του Υπουργικού 
Συμβουλίου. 

5. Ο Γραμματέας της ΚΕ.Ν.Ε. κατ' εντολή του Προέ¬ 
δρου: 

α. Φροντίζει για την έγκαιρη πρόσκληση και ενημέρωση 
των μελών της για τα προς επεξεργασία θέματα. 

β. Αποστέλλει εγκαίρως στα μέλη αντίγραφα των σχετι¬ 
κών κειμένων. 

γ. Παρίσταται στις συνεδριάσεις και τηρεί πρακτικά. 


δ. Καταρτίζει τα επίσημα πρακτικά ή άλλες τυχόν πρά¬ 
ξεις της ΚΕ.Ν.Ε. που θεωρούνται από τόν Πρόεδρο. 

ε. Προβαίνει στην εκκαθάριση του αρχείου. 

Αρθρο 5 

Συνεργασία με τη διοίκηση 

1. Η ΚΕ.Ν.Ε., κατά την άσκηση των αρμοδιοτήτων της, 
συνεργάζεται με το Γ ραφείο Νομοθετικού "Εργου της Γε¬ 
νικής Γραμματείας του Υπουργικού Συμβουλίου και τις αρ¬ 
μόδιες για τη σύνταξη των νομοθετικών κειμένων υπηρε¬ 
σίες των Υπουργείων. Οι υπηρεσίες αυτές, καθώς και 
κάθε υπηρεσία στην οποία απευθύνεται η ΚΕ.Ν.Ε., υπο- 
χρεούνται να παρέχουν τις πληροφορίες και τα στοιχεία, 
που απαιτούνται για την άσκηση των αρμοδιοτήτων της. 

2. Στις συνεδριάσεις της ΚΕ.Ν.Ε. καλούνται και παρί- 
στανται οι εκάστοτε αρμόδιοι εκπρόσωποι των Υπουρ¬ 
γείων, καθώς και μέλος του Γ ραφείου Νομοθετικού Ερ¬ 
γου της Γενικής Γραμματείας του Υπουργικού Συμβου¬ 
λίου. 

"Αρθρο 6 
Αποζημίωση 

1. Στα μέλη της ΚΕ.Ν.Ε. καταβάλλεται μηνιαία αποζημί¬ 
ωση, το ύψος της οποίας καθορίζεται με κοινή απόφαση 
του Πρωθυπουργού και του Υπουργού Οικονομικών, κατά 
τα προβλεπόμενα στο άρθρο 6 παρ. 1 του Ν. 2521/1997 
(ΦΕΚ Α’ 174). Η συμμετοχή των μελών στις συνεδριάσεις 
βεβαιώνεται με πράξη του Προέδρου στο τέλος κάθε 
μήνα. 

Άρθρο 7 

Κατάργηση διατάξεων 

Κάθε διάταξη που είναι αντίθετη προς τις διατάξεις της 
παρούσας απόφασης καταργείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιανουαρίου 1998 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟ!: ΟΙΚΟΝΟΜΙΚΟΝ 

ΓΊΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



